อาหารที่ผมสั่งเย็นวันนี้
- บะหมี่หน้าเนื้อ หลังวัง - บะหมี่ไข่เส้นเล็ก (อันนี้ประเด็นสำคัญสำหรับผมเลย) ซอสเนื้อข้นกำลังดี เนื้อไม่นุ่มมากนัก แต่ก็ไม่เหนียว อร่อยถูกใจครับ (4/5)
- เส้นเล็กต้มยำ หลังวัง 5 ดาว - น้ำซุปต้มยำทำมาได้กลมกล่อม แทบไม่ต้องปรุงเพิ่ม เนื้อหมูนุ่มแผ่นใหญ่สะใจ แต่น่าเสียดายที่ลูกชิ้นปลามีกลิ่นคาวนิ๊ดส์ๆ ไม่งั้นคงได้ 5 คะแนนเต็มจากผม (4/5)

การบริการ
- มันช่างแตกต่างกับรสชาติอาหารที่ให้คะแนนไปโดยสิ้นเชิง เพราะไม่รู้ว่า น้องที่เข้ามารับออเดอร์ทั้ง 2 ครั้งและคิดเงินเก็บตังค์ผม (คนเดียวกันทั้งหมด) ไปกินรังแตนมาจากที่ไหน
  รอยยิ้มไม่มีให้เห็นไม่ว่าครับ เพราะอาจจะเหนื่อยเนื่องจากใกล้ปิดร้านแล้ว แต่พูดกับลูกค้าได้ห้วนมากๆ มีลง "ค่ะ" บ้างในบางครั้ง แต่ค่อนข้างกระแทกเสียง สะดุ้งเหมือนกันครับ (1/5)

ผมคงโชคไม่ดีนัก เพราะได้สัมผัสกับการบริการจากน้องคนนี้คนเดียว หากเป็นคนอื่นอาจจะไม่ต้องสะดุ้งและอารมณ์มันบูดๆไปขนาดนี้ เพราะโดยรวมแล้ว รสชาติอาหารถือว่าดีถึงดีมาก และความสะอาดสะอ้านและบรรยากาศภายในร้านก็ถือว่าดีทีเดียว ส่วนราคาแอบแพงนิดหน่อยเพราะชามค่อนข้างเล็ก

สรุป: หากท่านเป็นคนชอบทานเส้น ร้านนี้ก็ถือเป็นตัวเลือกที่ดีร้านหนึ่งครับ